[{"text_idx": "#000000", "text": "Cynhyrchiad newydd Volcano ar gyfer tymor yr hydref 2019 yw addasiad gwaradwyddus Heiner Mu\u0308ller o Hamlet gan Shakespeare, sy\u2019n fframio trasiedi ddomestig Hamlet o fewn cynllwynion gwleidyddol Ewrop fin nos."}, {"text_idx": "#000001", "text": "Nid perfformiad cyffredin mo HAMLETMACHINE gan Volcano. Gan amlygu\u2019n llawn cartref ceudyllog y cwmni mewn hen archfarchnad ar y Stryd Fawr, rydym yn eich gwahodd chi ar daith ryfeddol, o amgueddfa chwilfrydedd erchyll i ardd o hyfrydwch; trwy goridorau grym a phleser i ddwnsiwn malurion. Gan gymysgu perfformiad byw ac arddangosfa ryfedd gydag elfennau rhyngweithiol a synhwyraidd, mae HAMLETMACHINE yn brofiad syfrdanol, doniol a hyfryd o annifyr i gynulleidfaoedd."}, {"text_idx": "#000002", "text": "Ein tasg gyntaf oedd chwalu beth oedd wedi'i adeiladu eisoes. Ar adegau, gwnaed y broses chwalu hon yn ofalus. Ar adegau eraill, byddai'r ddrama neu'r testun yn disgyn i'r llawr yn ddiofal - roedd anafiadau, a chryn dipyn o waith glanhau i'w wneud. PAUL DAVIES"}, {"text_idx": "#000003", "text": "Fy mhrif ddiddordeb pan fyddaf yn ysgrifennu drama\u0302u yw dinistrio pethau. Ers tri deg o flynyddoedd mae Hamlet wedi bod yn obsesiwn i mi, felly ysgrifennais destun byr sef, Hamletmachine, lle ceisiais fynd ati i ddinistrio Hamlet. [...] Fy mhrif ysgogiad yw cwtogi pethau i lawr at yr ysgerbwd, rhwygo eu croen a'u cnawd. Yna, byddaf wedi gorffen efo nhw. HEINER MU\u0308LLER"}]